

**Маңғыстау облысы әкімдігінің 2005 жылғы 10 наурыздағы № 101 және Маңғыстау облыстық мәслихатының 2005 жылғы 6 сәуірдегі № 10/157 "Маңғыстау облысының әкімшілік аумағындағы жер учаскелерінің шекті (ең жоғары) мөлшерін бекіту туралы" бірлескен қаулысы мен шешіміне өзгерістер енгізу туралы**

Маңғыстау облысы әкімдігінің 2023 жылғы 30 мамырдағы № 67 қаулысы және Маңғыстау облыстық мәслихатының 2023 жылғы 26 мамырдағы № 3/25 бірлескен шешімі. Маңғыстау облысы Әділет департаментінде 2023 жылғы 31 мамырда № 4574-12 болып тіркелді

      Қазақстан Республикасының Жер кодексіне және Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңына сәйкес, Маңғыстау облысының әкімдігі ҚАУЛЫ ЕТЕДІ және Маңғыстау облыстық мәслихаты ШЕШТІ:

      1.Маңғыстау облысы әкімдігінің 2005 жылғы 10 наурыздағы № 101 және Маңғыстау облыстық мәслихатының 2005 жылғы 6 сәуірдегі № 10/157 "Маңғыстау облысының әкімшілік аумағындағы жер учаскелерінің шекті (ең жоғары) мөлшерін бекіту туралы" бірлескен қаулысы мен шешіміне (Нормативтік құқықтық актілерді мемлекеттік тіркеу тізілімінде № 1898 болып тіркелген) келесідей өзгерістер енгізілсін:

      тақырыбы жаңа редакцияда жазылсын:

      "Маңғыстау облысында жеке меншікте болуы мүмкін жер учаскелерінің шекті (ең жоғары) мөлшерлерін белгілеу туралы";

      1 тармақтың бірінші абзацы жаңа редакцияда жазылсын:

      "1. Маңғыстау облысында жеке меншікте болуы мүмкін жер учаскелерінің шекті (ең жоғары) мөлшерлері белгіленсін:".

      2. Осы бірлескен қаулы және шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Маңғыстау облысының әкімі* | *Н. Ногаев* |
| *Маңғыстау облыстық мәслихатының төрағасы* | *Ж. Матаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК